M น้ำซุปเข้มข้น!
หลังสถานการณ์โควิดคลี่คลาย เอ็มเคกลับมาเติบโตได้อีกครั้ง จากงบไตรมาส 1/65 ที่มีกำไรสุทธิ 271 ล้านบาท เพิ่มขึ้น 205% จากไตรมาส 1/64
หลังสถานการณ์โควิดคลี่คลาย เอ็มเคกลับมาเติบโตได้อีกครั้ง จากงบไตรมาส 1/65 ที่มีกำไรสุทธิ 271 ล้านบาท เพิ่มขึ้น 205% จากไตรมาส 1/64
28 ก.ค. 2565

คุณค่าบริษัท
การมาของโควิดในช่วง 2 ปีที่ผ่านมา ทำให้บริษัท เอ็มเค เรสโตรองต์ กรุ๊ป จำกัด (มหาชน) หรือ M ซึ่งทำธุรกิจสุกี้ในนามร้านเอ็มเคสุกี้ ก่อนจะขยายไปสู่ธุรกิจชาบู ภายใต้แบรนด์ยาโยอิ และอื่น ๆ เช่น ร้านอาหารไทย ร้านกาแฟ ขนมหวาน ข้าวกล่อง ฯลฯ บาดเจ็บหนัก
ดูได้จากงบปี 2563 ที่กำไรสุทธิลดลงฮวบฮาบเหลือแค่ 907 ล้านบาท จากปี 2562 เคยทำได้สูงถึง 2,603 ล้านบาท และปี 2564 กำไรสุทธิลดเหลือแค่ 130 ล้านบาทเท่านั้น
แต่หลังจากสถานการณ์โควิดคลี่คลาย เริ่มเห็น M กลับมาเติบโตได้อีกครั้ง จากงบไตรมาส 1/2565 ที่มีกำไรสุทธิ 271 ล้านบาท เพิ่มขึ้น 205% จากไตรมาส 1/2564 ที่มีกำไรสุทธิ 89 ล้านบาท และมีรายได้จากการขายและบริการ 3,495 ล้านบาท เพิ่มขึ้น 12.2% จากไตรมาส 1/2564 ที่มีรายได้จากการขายและบริการ 3,116 ล้านบาท
ส่วนในไตรมาส 2/2565 ก็น่าจะเติบโตได้ต่อ จากการที่คนออกมาใช้ชีวิตนอกบ้านมากขึ้น โดย บล.พาย คาดในไตรมาส 2/2565 M จะมีกำไรสุทธิ 444 ล้านบาท เพิ่มขึ้น 64% จากไตรมาสก่อน ที่มีกำไรสุทธิ 271 ล้านบาท และฟื้นตัวจากช่วงเดียวกันของปีก่อน ที่ขาดทุน 99 ล้านบาท
โดยมีปัจจัยหนุนจากการเติบโตของยอดขายสาขาเดิม (SSSG) ที่แข็งแกร่งใน 3 แบรนด์หลัก (MK เพิ่มขึ้น 60% จากช่วงเดียวกันของปีก่อน, Yayoi เพิ่มขึ้น 53% จากช่วงเดียวกันของปีก่อน และแหลมเจริญซีฟู้ด เพิ่มขึ้น 54% จากช่วงเดียวกันของปีก่อน) โดยได้แรงหนุนจากการกลับมาให้บริการทานอาหารที่ร้าน พร้อมกับความเชื่อมั่นผู้บริโภคที่ฟื้นตัวขึ้นหลังมีอัตราการฉีดวัคซีนที่สูงขึ้น
ด้านต้นทุนหลักของบริษัท คือ ต้นทุนวัตถุดิบ และสัดส่วนก้อนใหญ่ของต้นทุนอาหาร คือ เนื้อสุกรและสัตว์ปีก ซึ่งราคาสุกรและไก่เนื้อในไตรมาส 2/2565 ปรับเพิ่มขึ้น 20-30% จากช่วงเดียวกันของปีก่อน และเชื่อว่าอัตรากำไรขั้นต้น (Gross Profit Margin: GPM) จะปรับขึ้นจากไตรมาสก่อน หลังจากที่บริษัทปรับเพิ่มราคาขายขึ้นในเดือน มิ.ย. 2565 เพื่อชดเชยกับต้นทุนอาหารที่สูงขึ้น
สำหรับการประเมินมูลค่า (Valuation) ปัจจุบันราคาหุ้น M ซื้อขายกันที่ P/E ระดับ 150.05 เท่า เทียบกับ P/E ตลาดโดยรวมที่ระดับ 18.41 เท่า ถือว่าราคาซื้อขายสูงกว่าตลาดหลายเท่าตัว สอดคล้องกับ P/BV ที่ระดับ 3.49 เท่า ซึ่งสูงกว่าค่าเฉลี่ยที่ส่วนใหญ่ P/BV จะอยู่ที่ระดับ 1-2 เท่า
…
รายชื่อผู้ถือหุ้นใหญ่
รายชื่อกรรมการ